钦定古今图书集成/明伦汇编/闺媛典/第173卷 > 陆英继妻李氏
## 钦定古今图书集成/明伦汇编/闺媛典/第173卷 > 陆英继妻李氏

按《政和县志》：“李氏，湖广荆州右卫千户李敬之女。年
十八，为陆英继室。二十英死，哀毁屡绝，复苏，奄奄一
息，恍惚间若闻夫语曰：‘汝能为我守节，我复何憾’。遂
矢志抚前妻子三人，及己所出幼子礼，礼甫三岁，与
前子相爱如一。邻妪私以辞探之，辄大怒，苦守糟糠，
教礼勤学。领正德丙子乡荐，通判梧州。嘉靖间旌表。”